***EMLÉKOKLEVÉL***

***IGÉNYLÉS ÉS ADOMÁNYOZÁS ELJÁRÁSRENDJE***

Az Óbudai Egyetem Alba Regia Műszaki Kar Geoinformatikai Intézet (továbbiakban: GEO) jogelődje 1964-ben bocsátotta ki első végzőseit. Az 50. évfordulótól kezdődően a jogutód intézmény díszoklevelet (aranyoklevelet) adományoz azoknak, akik 50 éve, továbbá (ezüstoklevelet) adományoz azoknak, akik 40 éve szerezték meg végzettségüket és azt írásban kérik.

Adományozó intézmény az Óbudai Egyetem Alba Regia Műszaki Kar (ÓE AMK), Székesfehérvár. A jogelőd intézmények:  Felsőfokú Földmérési Technikum (1962-1972); Erdészeti és Faipari Egyetem Földmérési és Földrendezői Főiskolai Kar (1972-2000), Nyugat –magyarországi Egyetem Geoinformatikai Kar (2001-2014).

Az emlékdiploma igénylésének és kiállításának eljárásrendje a következő.

*Az adományozás feltételei:*

1. A kérelmező oklevelét Székesfehérvárott, a GEO jogelőd intézményében szerezte.
2. A volt hallgató szakmai területen dolgozott, tevékenységével hozzájárult szakterületének elismertségéhez.
3. A kérelmező részletes szakmai önéletrajzot és kérelmet nyújtott be a kibocsátó intézményhez.
4. A kérelmező vállalja az oklevél kiállításával járó költségek megfizetését.

*A díszoklevél adományozását kérelmezni kell, amit megtehet:*

1. a volt hallgató,
2. a volt hallgató közeli hozzátartozója.

*A kérelemhez csatolni kell a következő mellékleteket:*

1. A volt hallgató személyi adatlapját (minta letölthető a honlapról).
2. Az eredeti oklevél másolatát.
3. Részletes szakmai önéletrajzot (amely magában foglalja munkahelyei megnevezését, beosztásait, elért eredményeit valamint visszaemlékezését egykori *Alma Mater*-ére).

A fenti dokumentumokat a következő címre kérjük eljuttatni:

Óbudai Egyetem Alba Regia Műszaki Kar, Geoinformatikai Intézet

Székesfehérvár

Pirosalma u. 1-3.

8000

Elektronikusan is elküldhetők a dokumentumok a budavarine.andrea@amk.uni-obuda.hu e-mail címre.

A kérelmek beérkezési határideje minden év május 15. napja.

A szakmai önéletrajz és más dokumentumok tanulmányozása alapján az intézménynek jogában áll a kérelmet elutasítani.

Az emlékdiplomák átadásának időpontja: a tanévzáró diplomaátadó ünnepség.